<classify> NEW YORK, MAREKANI FAMILIAya Jackson Musoni, ambaye ni mmoja wa abiria waliofariki dunia kwenye ajali yaShirika la Ndege la Ethiopia, imefungua mashtaka dhidi ya Kampuni yautengenezaji ndege ya Boeing nchini Marekani. Uamuzihuo umechukuliwa baada ya watu wote 157 waliokuwa ndani ya ndege hiyo kufarikikatika ajali iliyotokea mapema mwezi huu. Kwamujibu wa Shirika la Utangazaji la Uingereza, BBC, ndugu wa Jackson, ambayealikuwa mfanyakazi wa Umoja wa Mataifa na raia pekee wa Rwanda aliyekuwamokwenye ajali hiyo, wanadai kuwa ndege sampuli ya Boeing 737 Max zina mapungufuya kiusanifu katika mifumo yake ya kujiendesha. Ndegezote 371 zinazomilikiwa na mashirika mbalimbali za aina ya 737 Max zimepigwamarufuku kuruka toka ilipotokea ajali hiyo, ambayo ilikuwa ni ya pili kwasampuli hiyo ndani ya miezi mitano. Ajaliya kwanza ilitokea Oktoba mwaka 2018 nchini Ethiopia na kuua watu wote 181waliokuwamo ndani ya ndege hiyo. Hadi sasa kampuni ya Boeing bado haijatoatamko lolote kuhusiana na kesi hiyo. Wachunguzipia bado hawajatoa ripoti kamili juu ya sababu hasa ya ajali hiyo. Kampuni ya Boeingkatikati ya wiki hii ilitangaza kuwa wamefanyia marekebisho mfumo wa udhibitiMCA ambao unahusishwa na ajali zote mbili za ndege zake. Kamasehemu ya kuboresha ndege hizo, Boeing itaweka mfumo wa hali ya hatarikulingana na viwango, ambao awali ulikuwa si wa lazima. Ndegezilizopata ajali za makampuni ya Lion Air ya Indonesia na Ethiopian Airlines,hazikuwa na mfumo wowote wa kuashiria hali ya hatari, ambao lengo lake nikuwaonya marubani wakati mtambo wa uongozaji wa safari ya ndege unapotoataarifa kinyume cha matarajio. Boeingimesema makampuni hayatakuwa yakitozwa fedha za ziada kwa ajili ya kuweka mfumohuo wa usalama wa ndege hizo. Lakini haijajulikana ni lini ndege hizozilizozuiwa kusafiri kote duniani mwezi huu zitaruhusiwa kupaa. Hatahivyo, haikuwa rahisi kwa Boeing kukubali kuwa kulikuwa na mapungufu yakiufundi kwenye ndege hizo. Awali mamlaka za Marekani zilitetea kampuni hiyo,zikidai sampuli 737 Max ni salama. Shinikizokubwa la kimataifa dhidi ya ndege hizo lilianza mara tu baada ya ajali yaEthiopia kutokea. Nchi kadhaa, ikiwamo za Jumuiya ya Ulaya, Canada, China naRwanda zilipiga marufuku ndege hizo kupaa kwenye anga za mataifa hayo. Katikaajali hizo, raia waliofariki kwenye ajali ya Ndege Ethiopia ni kama ifuatavyo; Kenya32, Canada 18, Ethiopia 9, Italia 8,China 8, Marekani 8, Uingereza 7, Ufaransa 7, Misri 6, Ujerumani 5, India 4, Slovakia 4, Australia 3,Uswizi 3, Urusi 3, Comoro 2, Hispania2, Poland 2, Israeli 2, Ubelgiji 1, Indonesia 1, Somalia 1, Norway 1, Serbia 1, Togo 1, Msumbiji 1, Rwanda1, Sudan 1, Uganda 1, Yemen 1.  <topic>: KIMATAIFA 